„Lahendage lesknaiste kohtuasju!“ (Es 1,17)
Uue testamendi aegses ühiskonnas ei olnud sotsiaalsüsteemi. Seepärast kirjutas apostel Jaakobus: „Jumala ja Isa silmis puhas ja laitmatu jumalateenistus on käia vaatamas vaeslapsi ja lesknaisi nende viletsuses ja hoida iseennast maailma poolt määrimata.“ (Jk 1,27) Vahest on see Sinule sobiv teenistus? Loe kirja „Lesestaatuse lugu“, mille kirjutas abikaasa kaotanud naine: „Kõigepealt tuleb tundetus, seejärel kiirustamine. Nii palju asju on vaja paika saada. Lõputul hulgal dokumente on vaja alla kirjutada. Sõbrad on nii hoolitsevad, sugulased samuti. Oled kogu aeg ametis. Õhtul voodis aga tambid leinas tühja voodipoolt. Lõpuks suled silmad, viskad ta hambaharja prügikasti ja viskad ka haiglast koju toodud vanad töökingad minema. Teed riidekapi tühjaks ja annad kõik ta asjad ära. Seda südamevalu on raske uskuda. Iga ülikond ta kapis meenutab sulle kohta või hetke. Aasta on mööda läinud ja oled ikka veel ühes tükis. Ja siis tuleb pauk. Sinu sõbrad peavad sünnipäeva – kutsutud on paarid. Sind ei ole kutsutud, kuna oleksid viies ratas. Mõnede naiste arust oled lausa ohtlik. Palun pidage meid meeles ja ärge kohelge meid kui üleliigset prügi. Kehval ajal on sõpru vaja. Tervitustega unustuse hõlma vajunu.“ Sõna tänaseks päevaks on – pidage meeles mahajäetuid ja unustatuid.
2 Kr 1-4 Mt 25:1-13 Ps 78:56-64 Õp 20:25